મહારાષ્ટ્રમાં એક અલગ જ પ્રકારની ઘટના સામે આવી છે. જલગાંવમાં ડ્રાઈવર દારૂના નશામાં ટ્રકને હાઈવે વચ્ચે ઊભી રાખીને સૂઈ ગયો હતો. 14 પૈડાં ધરાવતું આ વિશાળ ટ્રકને કારણે રોડ પર લાંબો ટ્રાફિક જામ સર્જાયો. આ સમયે ત્યાંથી પસાર થઈ રહેલા મહારાષ્ટ્રના જલ સંપદા મંત્રી ગિરીશ મહાજને પોતાની ગાડીમાંથી ઉતર્યા અને જાતે ટ્રક ચલાવીને સાઈડમાં લઈ ગયા. ત્યાર બાદ ટ્રાફિક હળવો થયો હતો. મંત્રીના આ પ્રયાસને લોકોએ કેમેરામાં કેદ કરી લીધો. આ વીડિયો હાલ સોશિયલ મીડિયા પર વાઈરલ થઈ રહ્યો છે.